
EDITORYAL 


jk pagbato sang masa kag hangaway, 
pagapaslawon ang maduguon nga gera 
sang AFP 


inmandu sining karon lang sang bag-o nga gindesignar ni Ferdinand 

Marcos Jr nga hepe sang Armed Forces of the Philippines (AFP) nga la- 

bing padasigon pa ang kumpas sang mga operasyon sini batuk sa Ba- 
gong Hukbong Bayan (BHB). Tuyo kuno sining mandu nga “tapuson gilayon kon 
masarangan” ang rebolusyonaryo nga armadong paghimakas. 


Mas malala nga terorismo sang 
estado, pagpamigos kag pagpaantus 
sa masa ang pat-ud nga idul-ong 
sang pagpasingki nga ini sang mga 
operasyon sang AFP. Kadungan sini 
ang minimum nga kusog-batalyon 
nga operasyon pangkombat batuk sa 
hangaway sang banwa, nga may su- 
porta sang wala-pili nga pagpa- 
momba halin sa kahanginan kag 
pagpanganyon. Ini na ang ika-anum 
nga tuig sang todo-larga nga mga 
opensiba sang AFP nga nag-umpisa 
sa ginbansagan nga Oplan Kapaya- 
paan sang AFP nga nangin Oplan 
Kapanatagan katuwang ang Philip- 
pine National Police (PNP). 

Sandig sa hubog nga estratehiya 
nga “hubsan ang dagat agud mada- 
kup ang isda,” nagsabwag ang mga 
pasistang tropa sang brutal nga kam- 


panya sang pasipikasyon, pagpami- 
gos, saywar kag paniktik batuk sa ma- 
sang mangunguma kag mga minor- 
yang pumuluyo. Tuyo sini nga kugma- 
ton, piangon sa kahadlok, lupigon ang 
nagabato nga diwa kag pwersahon 
ang masa nga isurender ang ila mga 
kinamatarung kag handum. 

Baliskad sa mga layi sa gera, gi- 
nasakup sang mga armadong suldado 
ang ginatos nga mga sibilyang komu- 
nidad kag ginapunggan ang tagabar- 
yo sa ila paghinari-hari. Ginadugmok 
ang paghiliusa sang masa agud mas 
madali sila nga tapnaon. Ginakontrol 
ang tanan nga hulag sa baryo, lakip 
ang pagtalana sang kadamuon nga 
bugas nga pwede baklon, ang kalaba 
sang limitadong oras o mga adlaw 
nga pwede magtrabaho sa uma. 

Ginpuntirya sang AFP ang mga 


ligal nga organisasyong masa kag ila 
mga lider nga pilit nga ginaumid sa 
armado nga rebolusyonaryong hub- 
lag. Ini agud paggwaon nga may ra- 
son ang armadong pagtapna sa mga 
sibilyan kag ila mga kinamatarung. 
Sa disoras sang gab-i, guban-guban 
sang mga pasistang suldado ang 
nagasalakay sa kabalayan agud 
kugmaton ang pumuluyo kag piliton 
sila “mag-ako”. Wala-tuo ang mga 
kaso sang pagpatay, pagdukot, kag 
pagtortyur agud puludhon ang masa 
sa poder sang militar. 

Sa lima ka tuig, masobra 20,000 
na ang ginparada sang AFP nga mga 
“nagsurender”, nga ginapagwa nga 
mga katapu sang BHB (bisan siling 
nila sa umpisa nga wala sang 4,000 
ang katapuan sang hangaway sang 
banwa). Sa badyet nga ayuda nga 
P65,000 kada isa, masobra P1.3 bil- 
yon na ang ginbuhos nga pondo 
sang gubyerno sa padihut nga say- 
war. Sa kongkreto, masami pila ka 
kilo nga bugas kag delata na lang 


ang ginabaton sang mga tawo. Sa 
kadaku sang ila ginakawat diri, lakip 
na halin sa pila ka bilyong piso nga 
badyet para sa pagpasemento sang 
mga kalsada, pursigido gid ang AFP 
sa ila pagpang-ipit kag pagpwersa sa 
tagabaryo. 

Nagsala gid ang AFP sa paglaum 
nga sa sini nga paagi lubos nila nga 
mapatay ang diwa nga nagabato 
sang masa. Ang matuod, tuman ka- 
dalom ang ginatanom nila nga kaa- 
kig sa tagipusuon sang masa. Mada- 
mo sa ginpaluhod kag ginpaduko 
sang mga pasistang suldado ang la- 
bing nagasingkal ang paghandum 
nga magtindog, ibayaw ang ila du- 
ngog kag pangapinan ang ila mga ki- 
namatarung kag pangabuhian. 

Sa bilog nga pungsod, madamo 
sa ila ang nagapadayon sa tago nga 
pagpakig-angot sa hangaway sang 
banwa agud makigbuligay kon paano 
magpangapin kag batuan ang pasis- 
ta nga pagpamigos. Indi maubos ang 
kadamuon sang may gusto mag- 
entra sa BHB. 

Sa nagligad nga mga tuig, nahi- 
mo sang kadam-an sang BHB nga 
pangibabawan kag paslawon ang 
ginlunsar nga mga daku nga opensi- 
ba sang AFP sa bilog nga pungsod. 
Pamatuod ini nga nagapabilin nga 
madalom kag malapad ang ginaang- 
kon nga suporta sang BHB halin sa 

masang mangunguma kag pumulu- 
yong Pilipino. Ginapalig-on sini ang 
panindugan kag determinasyon sang 
mga Pulang hangaway nga magpur- 
siger sa dalan sang armadong rebo- 
lusyon sa pihak sang tanan nga ka- 


budlayan kag sakripisyo. 


Lubos ang pagtinguha sang ta- 
nan nga yunit sang BHB nga ipabilin 
ang hugot nga paghiliusa sang ha- 
ngaway kag masa. Samtang ginapa- 
lig-on ang mga natukod nga rebolu- 
syonaryong organisasyong masa kag 
mga sanga sang Partido, labi nga gi- 
napalapad ang mga prenteng gerilya 
o nagatukod sang mga bag-o. Sa sini, 
napalapad ang erya para makalunsar 
ang BHB sang mga taktikal nga 
opensiba kag mapwersa ang AFP nga 
unaton ang pwersa kag ihayag ang 


mga manipis nga bahin sini. 


Yabi sa paghiliusa sang masa 
kag sang hangaway sang banwa ang 
pagpasulong sang rebolusyong ag- 
raryo para batuan ang nagkalainlain 
nga porma sang pyudal nga pag- 
panghimulos. Dapat itumod ang mga 
pagbato para panubuon ang renta 
sa duta, dulaon ang usura kag agu- 
mon ang matarung nga presyo sang 
ila mga produkto sa uma. Ang pag- 
rebolusyonaryong 
programa sa reporma sa duta ang 
hugot nga nagabugkos sang hanga- 


pasulong sang 


way sang banwa kag masa. 

Dapat pabaskugon kag palaparon 
ang pagpakig-away gerilya agud pa- 
ngapinan ang masa batuk sa arma- 
dong pagpanalakay sang kaaway. Da- 
pat man pataason ang ikasarang sang 
mga yunit milisya nga mag-inisyatiba 
sa paglunsar sang mga taktikal nga 
opensiba agud mapapagsik ang ar- 
madong pagbato sang masa sa mada- 
mu nga lugar. Sa bahin sang BHB, da- 
pat sige-sige nga magrekrut sang gi- 
natos nga bag-o nga mga Pulang ha- 
ngaway, maglunsar sang mga pagha- 
nas sa pulitiko-militar, ipabilin nga 
mataas ang disiplina, kag pabaskugon 
ang panindugan pang-ideolohiya. 

Samtang ginapabaskog ang mga 
pangmasang paghimakas sa kasyu- 
daran, dapat lubos nga suportahan 
man sang mga mamumugon, mga es- 
tudyante kag propesyunal sa kasyu- 
daran ang mga paghimakas antipyu- 
dal kag antipasista sa kaumhan. Da- 
pat nila nga buligan ang masang ma- 
ngunguma nga dalhon sa pungsod- 
non kag internasyunal nga atensyon 
ang kahimtangan kag mga pagbato 
sa kaumhan. Dapat direkta sila nga 
magkadto sa kaumhan agud magpa- 
sakup sa kahublagan antipyudal, su- 
bong man, sa armadong paghimakas. 

Sa atubang sang nagasingki nga 
krisis nga ginapatingkad sang naga- 
timbuok nga presyo sang pagkaon 
kag mga balaklon, kag labing manubo 
nga suhol kag kita sang masang ma- 
mumugon kag mangunguma, labi nga 
nagakahagmak ang masang mangu- 
nguma, mamumugon kag anakbalhas 
sa pag-antus kag gutom. Sa kaum- 
han, labi pa nga nagalubha ang ka- 
himtangan sa atubang sang lapnagon 
nga pagpang-agaw sang mga dumu- 
luong nga korporasyon nga ginasu- 
portahan sang pasistang militar. 

Ang krisis sang nagaharing sis- 
temang malakolonyal kag malapyu- 
dal matambok nga duta para sa ar- 
madong rebolusyon. Daku nga 
hangkat, kon amo sa BHB kag sa 
masang Pilipino nga batuan, pasla- 
won kag pangibabawan ang naga- 
pasingki nga kontra-rebolusyonar- 
yong gera sa idalom sang rehimeng 
Marcos, kag isulong ang pungsod- 
non-demokratikong handum sang 
pumuluyong Pilipino. a? 

Napaslaw ang mga pekeng pagpasurender 
nga ihamulag ang pumuluyo sa rebolusyon 


G inapabugal sang Southern Luzon Command (Solcom) sang Armed Forces 
of the Philippines (AFP) kag sang Philippine National Police (PNP) sa Ca- 
labarzon (Cavite-Laguna-Batangas-Rizal-Quezon) kag Mimaropa (Mindoro- 
Marinduque-Romblon-Palawan) ang tuman kadamo kuno nga “nagsurender” 
nga katapu sang Bagong Hukbong Bayan (BHB), milisyang bayan, rebolusyo- 
naryo nga organisasyong masa kag mga kadre sang Partido sa Southern Taga- 
log (ST). Ginhimo ang amo nga pagpahambog samtang duguon ang ila kamot 
bunga sang malaparan nga mga paglapas sa tawhanong kinamatarung kag 
pagsabwag sang kagamo kag kahadlok sa mga komunidad. 


Sa tuig 2021, ginreport nga may 
368 kaso sang pilit nga pagpasuren- 
der sa rehiyon sang ST. Antes “mag- 
surender”, nag-agi ang mga biktima 
sang pagpamahug, intimidasyon kag 
pagpaniplang sang mga suldado kag 
mga kahimbon o ginpilit sini nga mga 
lokal nga upisyal. 

Naagyan ini sang Baryo Matatag 
sa isa ka prenteng gerilya sa ST nga 
ginpundar halin sa kadalag-an sang 
rebolusyong agraryo. Sa idalom sang 
rehimeng Duterte, nagsingki ang 
kampanya nga “pagpasurender” kag 
saywar sa lugar. 

May pila nga nasuhulan sang 
kaaway nga gingamit nga mga aset 
nga ginakuhaan sang impormasyon 
bahin sa Pulang hangaway kag mga 
rebolusyonaryo nga organisasyong 
masa sa baryo. Naglab-ot ini sa pag- 
pang-ipit sa mismo nga tagabaryo 
kag pila ka engkwentro sa tunga 
sang AFP-PNP kag BHB. 


Pagsaway kag pagbawi 

Pagkatapos tasahon sang na- 
tungdan nga Komite sang Partido 
ang kahimtangan sang Baryo Mata- 
tag gilayon ini nga nagpatuman sang 
tikang agud bawion ang baryo kag 
liwat nga buhion ang mga organisa- 
syon diri. Nangin ubay sini ang bilin 
sang Partido nga kon pumuluyo ang 
naimbolbar, ipatuman ang indi ma- 
kahas nga paagi sang paglubad sa 
mga kontradiksyon, kundi, mapa- 
sensyuso nga hilikuton pangpulitika 
kag pagsawayanay. 

Nagpadala sang isa ka tim sang 
BHB para irekober ang Baryo Mata- 
tag. Mahalong ang mga Pulang ha- 

ngaway labi na nga nabatyagan nila 
ang epekto sang pasistang saywar 
kag pagpanamad batuk sa hanga- 
way sang banwa. Nahibal-an nila 
nga ginhiluan sang kaaway ang pa- 
mensaron sang mga residente para 
madulaan sila sang pagsalig sa ha- 
ngaway. 

“Ang luyag sang kaaway nga 
gamiton kamo batuk sa mga kaupod 
kag inyo nga kasimaryo,” paathag 
sang mga kaupod. 

Kadungan sini, gin-athag nila 
nga may salabton ang sin-o man nga 
nagpagamit sa kaaway sa paniktik 
kag pagbato sa rebolusyonaryong 
hublag kag pumuluyo. Kinahanglan 
atubangon sang mga ini ang ila kaso 
sa korte sang pumuluyo. Pero, gin- 
tuhay man sang mga kaupod ang 
mabug-at sa mamag-an nga pagka- 
sala sa pumuluyo kag gubyerno sang 
pumuluyo. 

Ginpaathag sang mga kaupod 
ang sistema sang hustisya sa idalom 
sang gubyerno sang pumuluyo, ang 
basehan sang kaso sang mga ginaa- 
kusar kag ang nagakaigo nga silut 
sang mga ini. Madamo sa mga natu- 
mod nga nagpagamit sa kaaway pe- 
ro mapainubuson nga nag-ako sang 
pagkasala kag tampad nga naghi- 
nulsol ginhatagan sang ligwa nga 
magbag-o. 

Ginkalipay sang tagabaryo ang 
pamaagi sang mga kaupod kag lubos 
nila nga ginhakos ang mga desisyon. 


Pagpanadlong 

Nangin tungtungan sang pagpa- 
nadlong sa Baryo Matatag ang ila 
inagihan sa rebolusyong agraryo. 


Magkatuwang nga ginbalikan 
sang hangaway kag tagabaryo ang 
ila paghimakas para sa duta kag 
mga kadalag-an nga naagum halin 
diri. Dekada 1980 sang ginlunsar 
ang paghulag para bawion sang ma- 
sang mangunguma ang duta sa Bar- 
yo Matatag. Magkatuwang ang BHB 
kag tagabaryo sa pag-atubang sa 
mga armadong maton kag militar 
nga suluguon sang agalon nga may- 
duta. 

“Kon indi bangud sa rebolu- 
syong agraryo, wala naton mapaka- 
on ang aton pamilya,” suno pa sa 
isa ka tigulang nga residente. Wala 
gid ang pila ka libo kag mga promisa 
nga proyekto sang kaaway kumpa- 
rar sa mga duta nga ulumhan nga 
ginpangabudlayan naton nga ipa- 
kigbato.” 

Santo sa desisyon sang korte 
sang pumuluyo, ginhatagan sang 
ikaduha nga kahigayunan ang pila 
nga mga ginpamatbatan. Nagserbi 
nga “silut” ang pagbalik sang duta 
nga ginatalauma nila sa organisa- 
syon kag pagpaidalom sini sa komu- 
nal nga ulumhan sang baryo. Maga- 
pasakup sila sa kolektibo nga pagta- 
lauma bilang kabahin sang pagpani- 
bag-o sang kabuhi. 

Pagkatapos tigayunon ang korte 
sang pumuluyo naguba ang pader 
nga daw nagseparar sa Baryo Ma- 
tatag kag BHB sa pila ka panahon. 
Gintungdan sang kada isa ang tagsa 
nila ka bahin agud magtadlong ang 
may mga kahinaan kag nakasala. 
Ginlunsar ang mga pagtuon, hiliku- 
ton pangproduksyon kag serbisyo 
medikal bisan sa tunga sang mabas- 
kog nga operasyon militar. Liwat 
nga napaandar ang organisasyong 
masa kag nakatungod ang tagabar- 
yo sang mga rebolusyonaryong hili- 
kuton. 

Naglapnag sa iban nga baryo 
ang balita sang kadalag-an sa Baryo 
Matatag. Gindula sini ang kahadlok 

803rd IBde, ginpaslaw sang BHB-Northern Samar 


GINPAHAYAG SANG BAGONG Hukbong Bayan (BHB)-Eastern Visayas ang na- 
gasulunod nga armadong aksyon nga ginlunsar sang mga yunit sini batuk sa 
803rd IBde umpisa Abril tubtob Hulyo. 

Sang Abril 3, gin-ambusan sang BHB ang kontra-insurhensya nga yunit 
sang pulis sa Barangay San Miguel, Las Navas. Tatlo ka pulis ang napatay kag 
apat ang napilasan. 

Isa ka adlaw antes sini, gin-ambus sang BHB ang yunit sang 3rd IB sa Ba- 
rangay Lakandula, Las Navas. Duha ka suldado ang napatay. Sang Mayo 10, 
napatay naman sa espesyal nga operasyon sang BHB ang kumander sang tro- 
pa nga nagalunsar sang Retooled Community Service Program sa Barangay 
San Francisco, Las Navas. 

Sa amo gihapon nga banwa, nakadepensa kag nakamaniobra ang mga yu- 
nit sang BHB sa apat ka engkwentro nga naagyan sini umpisa Hunyo 3 tubtob 
22. Indi magnubo sa 14 ang kaswalti sa kubay sang mga suldado. 


4 nga madre kag 12 iban pa, 
ginkiha sang “pagpondo sa terorismo” 


APAT KA MADRE song Rural Missionaries of the Philippines, isa ka abugado 
kag 11 iban pa ang ginkasuhan sang Department of Justice (DoJ) sang “pag- 
pondo sang terorismo” sang Agosto 17. Ang mga ginkiha amo sanday Mary 
Louise Dumas, Maridel Solomon Fano, Hanelyn Caibigan Cespedes, Emilio Ga- 
bales, Ma. Fatima Napoles Somogod, Evelyn Lumapas Naguio, Jhona Ignilan 
Strokes, Melissa Amado Comiso, Aldeem Abroguena Yanez, Aileen Manipol 
Villarosa, Czarina Golda Selim Musni, Angelie Magdua, Sister Augustina Jun- 
tilla, Sister Maryjane Caspillo, Sister Emma Teresita Cupin kag Sister Susan 
Dejolde. Si Musni sekretaryo sang Union of People's Lawyers in Mindanao. 
Wala sang ginpagwa nga dokumento ang DoJ angut sa mga akusasyon sang 
duha ka “saksi” nga ginbasehan sang kaso batuk sa ila. 

Sa isla sang Negros, wala gihapon sang untat ang pagpanglighot sang mi- 
litar. Ginpatay sang 94th IB ang isa ka mangunguma nga residente sang Sityo 
Bulasot, Barangay Buenavista, Himamaylan City, Negros Occidental sang 
Agosto 8. 

Ginpalayas man sang mga suldado ang mga tumandok nga Maghat-Bukid- 
non sa barangay kag iligal nga gin-okupar ang ila nga mga balay. Ginlagas nila 
ang mga bata kag pamatan-on nga ginbutang-butangan nga mga anak sang 
mga Pulang hangaway. 

Sa Negros Oriental, iligal nga gin-aresto sang Agosto 9 si Roldan Baydal, 
isa ka drayber sang habal-habal kag mangunguma sa Sityo Punong, Barangay 
Trinidad, Guihulngan. Ginpalukpan sang 62nd IB sa separadong insidente sang 
Agosto 16 kag 17 sanday Boyet Cezar, Marjun Mahinay, Onil Gonzaga kag 
Jercel Gonzaga sa pareho nga syudad kag ginransak ang balay ni Lary Gelia. 
Sa Moises Padilla, ginransak man ang balay ni Ronnie Pasid. 

Sa Northern Samar, iligal nga gin-aresto sang Hunyo si Enriquetta Toling, 
isa sa kilala nga biktima sang Sag-od Masscre kag residente sang Barangay 
Sag-od, Las Navas. Lakip siya sa 22 residente sang barangay nga gin-obligar 
sang militar nga magreport sa kampo antes sini. 

sang pumuluyo nga napilitan nga “magsurender” kag ginhatagan sila sang 
kumpyansa nga magpalapit sa BHB. Sa kamatuoran, boluntaryo nga nagpala- 
pit sa Pulang hangaway ang mga myembro sang organisasyon nga gintukod 
sang AFP-PNP sa katambi nga baryo para magsaway sa kaugalingon. [26] 

Martsa-pagdumdom sa Adlaw 
sang mga Tumandok. Kadungan 
sang pagdumdom sa Pangkalibuta- 
non nga Adlaw sang mga Tumandok 
sang Agosto 9, nagmartsa ang mga 
grupo sang pungsodnon nga minorya 
padulong sa upisina sang National 
Commission on Indigenous Peoples 
sa Quezon City. Ginpakamalaut nila 
ang wala sang pili nga iligal nga pag- 
aresto, tortyur kag pagpamatay sa 
mga tumandok. 


Martsa batuk sa Golden Rice sa 
Panay. Nagpiket ang mga grupo 
pangkapalibutan kag ikaayong la- 
was sa atubang sang lokal nga upi- 
sina sang Department of Agriculture 
sa Iloilo City para pamatukan ang 
padihot sang paggamit kag pagpa- 
lapnag sang golden rice sa isla. 


Sa Bicol, gintukod ang isa ka alyan- 
sa batuk sa Golden Rice, ang SIK- 
WAL-GMO (Bicol Alliance Against 
GM0) sang Agosto 8 sa Naga City. 
Suno sa mga nagpartisipar, ang mga 
makabenepisyo lang sa golden rice 
amo ang transnasyunal nga mga 
korporasyon. 


Piket sa Korte Suprema. Gindu- 
nganan sang isa ka piket ang pagpa- 
saka sang petisyon para sa Writ of 
Amparo sa Korte Suprema sang 
Agosto 10. Nagkadto sa korte ang 
mga kapamilya sang gindukot nga 
mga aktibista kag organisador nga 
sanday Elizabeth “Loi” Magbanua, 
Alipio “Ador?” 7 Juat, Elgene 
Mungcal, kag Ma. Elena “Cha” 
Cortez Pampoza. 


Protesta batuk sa pagpasilabot 
sang US. Nagkadto sa Mendiola sa 
Maynila ang mga progresibong gru- 
po sang Agosto 6 kadungan sang 
pulong nanday US Secretary of Sta- 
te Anthony Blinken kag Ferdinand 
Marcos Jr sa Malacañang. Panawa- 
gan nila ang pagbasura sa indi patas 
nga mga tratado sa tunga sang Pili- 
pinas kag US pareho sang Visiting 
Forces Agreement kag Mutual 
Defense Treaty nga nagalapak sa 
pungsodnon nga soberanya sang 
pungsod. 

Pagpamomba kag pagpanganyon, 
salot man sa kapalibutan 


Porna nga gin-atras sang 303rd IBde sang Armed Forces of the Philippines 
(AFP) sang Agosto 8 ang plano sini nga himuon nga “test site” sang pagpa- 
momba ang Mt. Mandalagan nga sakup sang Barangay Minapasuk, Calatrava 
sa Negros Occidental. Ini pagkatapos nga nagprotesta sa plano ang mga resi- 
dente kag lokal nga ahensya sang Department of Environment and Natural Re- 
sources (DENR), subong man ang pila ka upisyal sang lokal nga gubyerno. Ang 
amo nga bukid kabahin sang Northern Negros Natural Park (kabilugan nga la- 
pad: 80,454.5 ektarya), isa ka protektadong erya kon sa diin nagapuyo ang ma- 
damo nga klase sang hayop kag tanom nga makit-an lang sa isla. 


Sa iban nga bahin sang pungsod, 
ginasamad sang mga pagpamomba 
kag pagpanganyon sang AFP ang 
protektado kag indi protektadong 
mga sentro sang biodiversity. Gina- 
tawag nga sentro sang biodiversity 
ang mga lugar nga nagaangkon sang 
manggaranon nga resorsa nga mi- 
neral, kagulangan, tanom kag ha- 
yop. Diri makit-an ang mga pispis 
kag iban pang hayop nga malapit na 
nga madula, subong man sang mga 
tanom nga makita lang sa pungsod. 
Madamo nga komunidad sang mi- 
noryang pumuluyo ang nagakabuhi 
sa mga resorsa sa kagulangan sini. 
Ini man ang watershed o ginakuha- 
an sang tubig sang mga nagapalibot 
nga munisipalidad kag syudad. 

Madamo na ang mga pagtuon 
indi lang sa malain nga epekto sang 
mga pagpamomba, kundi lakip ang 
masunson nga pagpalupad sang mga 
drone, sa kagulangan kag mga na- 
gakabuhi diri. Luwas sa halit nga gi- 
nadulot sang mga bomba sa mga si- 
bilyang komunidad, ginatublag sang 
gahod sang mga eroplano, helikop- 
ter kag drone pangsarbeylans (nga 
masunson pila ka oras nga nagala- 
yag sa ere) ang natural nga siklo 
sang talunon nga mga hayop, labi na 

sang mga pispis. Lapas ang pagpa- 
namad nga ini sa kinamatarung 
sang pumuluyo sa isa ka balansyado 
kag mapagros nga ekolohiya. 


Makitid nga proteksyon 

Sa kabilugan, masobra 7 mil- 
yong ektarya lang sang kadutaan, 
mga suba kag kadagatan sa Pilipinas 
ang ginakabig nga protektado. Mga 
malapad nga yabi nga sentro sang 
biodiversity ang wala proteksyon 
bangud sa interes kag mga opera- 
syon diri sang mga dumuluong kag 
lokal nga manugdambong. Bisan ang 
mga protektado ang una na nga gin- 
kalbo kag ginsamad sang mga daku 
nga kapitalista nga pagpangtroso 
kag pagmina sa nagtaliwan nga sig- 
lo. Talagsa na ang mga lugar sang 
biodiversity nga may old forest 
growth o daan nga kagulangan. 

Lakip sa mga lugar nga ini ang 
Samar Island Natural Park nga may 
lapad nga 335,105 ektarya kag na- 
gasakup sa mabukid nga bahin sang 
Las Navas kag Catubig. Sang 2019, 
naghulog ang AFP sang mga bomba 
malapit sa Mt. Capotoan nga nag- 
tay-og sa duta kag nagbilin sang 
100-metros nga lapad nga buho. 

Sa Mindanao, daku nga numero 
sang pagpa- 
momba ang 
ginreport sa 
Ang Bayan 
ginhimo sa 
nagkalainlain 
nga bahin 
sang Mt. Pan- 
taron (sakup: 
1.24 milyong 
ektarya). Diri 


makit-an ang isa sa pinakamalapad 
nga nabilin nga daan nga kagulangan 
sa pungsod. Indi protektado sang la- 
yi ang kabukiran nga ini sa pihak 
sang mga ginproponer nga layi kag 
panawagan nga nagplastar sini. La- 
kip diri ang panawagan sang mga mi- 
norya sa Talaingod, kon sa diin 6,000 
ektarya pa ang daan nga kagulangan 
ang makit-an. 

Sa Bukidnon, ginpabugal sang 
NTF-Elcac ang pagkasunog sa pu- 
tuk-putukan sang Mt. Tago (lapad: 
13,341 ektarya) sa pagpamomba 
sang AFP sang Nobyembre 2021. 
Tatlo pa nga kabukiran (Mt. Ki- 
mangkil, Mt. Lumot kag Mt. Tangku- 
lan) ang ginbomba sang AFP sa nag- 
kalainlain nga panahon. Ang mga 
kabukiran nga ini may gintingub nga 
kalaparon nga 43,835 ektarya nga 
ginaproponer man nga ideklarar nga 
protektado kag kabigon nga kasug- 
pon nga habitat sang protektadong 
Mt. Kitanglad (47,234 ektarya) kag 
Mt. Kalatungan Range (22,225 ek- 
tarya). Sa Misamis Oriental, indi lu- 
was ang Mt. Balatukan Range 
(8,437 ektarya) sa pagpamomba kag 
pagpanglighot sang militar. 

Sa rehiyon sang Davao, tatlo ka 
protektadong lugar (Mt. Hamigui- 
tan, Mainit Hotspring Protected 
Landscape kag Aliwagwag Protected 
Landscape) ang may sakup nga mga 
bahin sang (Compostela Valley 
(Davao de Oro). 

Sa mga lugar sang Bangsamoro, 
paliwat-liwat man ang pagpamomba 
kag pagpanganyon sang AFP sa Li- 
guasan Marsh kag kabukiran sang 
Mt. Daguma sa bahin sang Sultan 
Kudarat. 

Sa Luzon, ginbomba sang 2017 
sang 202nd IBde kag 730th Combat 
Group ang Mt. Banoi, isa ka kritikal 
nga watershed area nga pangunahon 
ginakuhaan sang tubig sang Bata- 
ngas. Sa Cagayan, ginbomba ang 
mga tumandok nga komunidad sang 
Mt. Cagua nga ara sa pinakaaminhan 
nga punta sang Sierra Madre. ag] 

NAGP OT NOA P U LO NO 


P1.87T 


ginatantya nga manggad sang 


gingasto sang Department of 
Education para sa 39,583 
mahina nga klase sang laptop 
sa presyo nga P58,300 kada 
isa. Ang presyo sang amo nga 
klase sang kompyuter ara sa nila nga $5 bilyon sang 1986. 
P15,000-P22,000 lang. 


pamilya Marcos sang 2021, kon 


ang pagabasehan amo ang uyat 


1.3 MILYON 


pamilya nga imol ang ginkakas sang bag-o nga sekretaryo 
sang DSWD sa 4Ps bangud “naggradweyt” na kuno 


ang mga ini sa kaimulon. 


Ginkuhaan: Ibon Foundation 


126,172 


pakete sang pagkaon, bulong kag iban pa 


#UnBlockTheTruth 


nga donasyon nga nadunot sa mga bodega panawagan para ibasura ang mandu sang National 
sang DSWD nga para tani sa mga biktima Telecommunications Commission nga nagabalabag sa 
sang bagyong Ulysses sang 2020. website sang mga alternatibong midya kag iban pa. 


numero sang 
lenggwahe nga 
Pilipino, 46 sa 
mga ini 
nagakapeligro . a 
Nga mapatay Fidel & Fidel 
P 3 0 /q rg W kag 2 extinct ginbun-ag sang Agosto 4, 1944 
ukon patay na. si Fidel Agcaoili, puno nga konsultant 
sang National Democratic Front of 
the Philippines 


o P12,030 kada bulan para sa pamilya nga may 
5-katawo ang gintalana sang estado nga poverty 


Ginkuhaan: i Fi 
threshold o talaksan sang kaimulon. Bisan tuman s Institut f samtarnig:si:Fidel Castro, 
j UmmernInsutuie. lider sang rebolusyong Cuban, 
kanubo sang talaksan, nagtaas pa gihapon ang of Linguistics, 2022 I 
. i F Á ginbun-ag sang Agosto 13, 
numero sang mga imol halin 17.6 milyon 1937 


sang 2018 padulong 20 milyon sang 2021. 

Desaparecidos: mga nadula sa kadulom 


sang layi militar 


Grin Agosto 30, pagadumdumon sa bilog nga kalibutan ang International 
Day of the Disappeared (Adlaw sang mga Desaparecido). Sa adlaw nga ini, 
dumdumon naton ang linibo nga aktibista kag mga ginabilang nga “kaaway 
sang estado” nga gindukot kag pilit nga gindula sang mga pwersa sang estado 
bilang estratehiya sang mga gubyerno para magsabwag sang teror sa bilog 


nga katilingban. 


Suno sa International Conventi- 
on for the Protection of All Persons 
from Enforced Disappearance, ang 
pwersahan nga pagdula makabig nga 
krimen batuk sa sangkatawhan kon 
ang mga ini ginahimo bilang lapna- 
gon o sistematiko nga atake batuk 
sa sibilyang populasyon. Sa sini, wa- 
la sang latid ang epektibidad sang 
kaso batuk sa mga naghimo sang 
krimen, kag may kinamatarung ang 
mga pamilya sang mga biktima nga 
kalkalon ang kamatuoran sang mga 
pagkadula kag iinsister nga hatagan 
sila sang bayad-danyos. 

Sa Pilipinas, ginatos ang gindu- 
kot kag tubtob-buhi na nga gindula 
sa layi militar ni Ferdinand Marcos 
Sr. Nalista sang Redemptorist 
Church sa Baclaran, Pasay City ang 
masobra 500 biktima, samtang 783 
ang ara sa rekord sang William S. 
Richardson School of Law sa Univer- 
sity of Hawaii. Nadeposito diri ang 
rekord sang paglapas sa tawhanong 
kinamatarung nga 101,458 nga bik- 
tima sa idalom sang layi militar sang 
diktaduryang Marcos, lakip ang 
70,000 ginkulong, 35,000 ginpaida- 
lom sa nagkalainlain nga porma sang 
tortyur, kag 3,256 ginpatay o 


Jessica 


nawawala 


go 

nawawala 


Ramon, nawawala Rizalina, nawawala 


“salvaging” (lakip ang 2,520 nag-agi 
sa brutal nga paagi sang pagpatay). 


Una nga desaparecido kag iban pa 

Antes pa man ang layi militar, 
may ara na nga una nga kaso sang 
desaparecido (tinaga nga Espanyol 
sang “disappeared” o nadula). Gin- 
dukot sang mga ahente sang militar si 
Charlie del Rosario sang Marso 19, 
1971. Si Del Rosario isa sa mga nag- 
pundar sang Kabataang Makabayan 
(KM) kag instruktor sa Philippine Col- 
lege of Commerce (subong Poly- 
technic University of the Philippines). 
May nagsiling nga ginhulog siya sa 
dagat halin sa helikopter pareho sa 
“Operation Condor” sa Latin America 
sang 1968 nga gindireher sang US 
Central Intelligence Agency. 

Isa ka aktibong katapu man sang 
College Editors’ Guild of the Philippi- 
nes si Leticia Pascual-Ladlad, isa sa 
mga nagtukod sang UP Cultural 
Society sa University of the Philippi- 
nes-Los Baños (UPLB) sa Laguna antes 
siya nangin katapu sang Samahang 
Demokratiko ng Kabataan. Ulihi siya 
nga nakita sang Nobyembre 1975. 

Isa ka organisador sang pama- 
tan-on-estudyante si Ronald Jan F. 


Quimpo nga kis-a naghandum nga 
mangin syentista o inhinyero. Pero 
nagbag-o ini sang makatapos siya 
sa Philippine Science High School 
kag pag-enrol sa UP. Ulihi siya nga 
nakita sang Oktubre 29, 1977. 


“Southern Tagalog 10” 

Pinakakilala sa mga kaso sang de- 
saparecido ang ginatawag nga “Sout- 
hern Tagalog 10”. Sila ang napulo ka 
aktibista nga kadam-an ara sa edad 
20-25 nga gindukot sang mga ahente 
sang estado sang Hulyo 1977 sa Ma- 
kati Medical Center sa Metro Manila. 
Suno sa panaysayon ni Bonifacio Ila- 
gan, isa sa tagatipon sang Campaign 
Against the Return of the Marcoses in 
Malacañang (Carmma), ini ang isa sa 
pinakadaku nga kaso sang pwersahan 
nga pagdula kag pagpamatay sa bug- 
os nga kasaysayan sang layi militar ni 
Marcos Sr. 

Lakip sa ST 10 amo sanday 
Cristina Catalla, Gerardo “Gerry” 
Faustino, Rizalina Ilagan, Ramon 
Jasul, Salvador Panganiban, Jessica 
Sales, Emmanuel Salvacruz, Virgilio 
Silva, Modesta “Bong” Sison kag Er- 
win de la Torre. 

Sanday Sales kag Ilagan mga 
estudyante sang UPLB kag mga ka- 
tapu sang KM kag Panday Sining. Si 
Ilagan, utod ni Boni Ilagan, nagha- 
lin sa unibersidad sang gindeklarar 
ang layi militar kag nangin organi- 
sador sang komunidad. 

Ang pila nga ginabilang nga de- 
saparecidos sang dekada 1970 nga 
nakit-an kag nahilway lakip sa mga 
nagpasaka sang kaso batuk sa dik- 
tador kag iya nabilin nga propye- 
dad. Lakip sa ila sanday Elisa Tita 
Lubi (gindukot sang Hunyo 1975 
upod sanday Juan Andres Bue- 
naventura kag Johannes Baroso) 
kag Adora Faye de Vera (gindukot 
upod sanday Flora Coronacion kag 
Orlando Fidores sang Oktubre 
1976). Sang 1995, upod sila sa gin- 
hatagan sang korte sang US sang 
5766 milyon bilang danyos. Jae 

Ang nagapadayon nga pagbato 
sang Lumad kag Moro 


ŞS: idalom sang layi militar natabo ang pinakagrabe nga pagpandambong 
sa mga kagulangan sa Far South Mindanao. Ginatos ka libo nga ektarya 
ang ginhatag ni Ferdinand Marcos Sr sa iya mga suod nga abyan paagi sa 
Timber License Agreement sang gubyerno. 


Pila sa ginhatagan niya sang 
malapad nga konsesyon ang Minda- 
nao Lumber Development Company 
o Miludeco (32,575 ektarya sa South 
Cotabato), Greenbelt Wood Pro- 
ducts (45,440 ektarya sa Sultan Ku- 
darat) kag D.M. Consunji Inc. 
(DMCI) -150,000 ektarya sa Dagu- 
ma Range nga nagaangut sa mga 
prubinsya sang South Cotabato, Sul- 
tan Kudarat kag Maguindanao. Sa- 
kup sang mga konsesyon nga ini ang 
mga dutang ansestral sang pumulu- 
yong Moro kag mga Lumad nga Blla- 
an kag T'boli sa South Cotabato, kag 
Tiruray, Dulangan-Manobo kag 
Lambiangan sa Sultan Kudarat kag 
Maguindanao. Ang Miludeco kum- 
panya sang pamilya Antonino sam- 
tang ang Greenbelt pagpanag-iya ni 
Narciso Ramos, amay ni Gen. Fidel 
Ramos. Si David M. Consunji naman 
nangin myembro sang kabinete kag 
kroni sang diktador. 

Ang operasyon nga pagtroso ang 
naghanda sang dalan para sa pag- 
mina sa T'boli kag pila ka mga lugar 
sa Daguma Range. Hayagan nga 
pagpandambong sang DMCI sa mina 
kag manggad nga panublion sang ki- 
naradto nga mga tribo nga makit-an 
sa mga kweba kag pila ka sagrado 
nga duog sang mga Lumad sa kabu- 
kiran sang Daguma. 

Sa sulod sang pila ka dekada na- 
kakonsentrar sa malapad nga kabuki- 
ran sa dulunan sang Davao del Sur 
kag South Cotabato ang pinakadaku 
nga operasyon sang pagtroso sa rehi- 
yon. Pinakadaku sa lima nga kumpan- 
ya nga nagaopereyt diri ang Habalu- 
yas Logging Co. Gintuyo sang kum- 
panya nga sudlon ang teritoryo sang 
B'laan ugaling ginsug-alaw ini sang 
pag-alsa sang mga daku nga klan sa 
Salnaong, Bong Mal kag S'banken. 

Sa pagpakigbuligay sa mga yunit 
sang Bagong Hukbong Bayan (BHB) 


8 


nga nagahulag sa lugar mas naglig-on 
ang paghiliusa sang tribo sa pihak 
sang mga mabaskog nga operasyon 
militar. Napilitan ang mga kumpanya 
nga makignegosasyon kag magpromi- 
sa nga untaton ang pagpasulod sang 
militar. Napunggan sang mga tribo 
ang pagkalbo sa nabilin nga kagula- 
ngan sa ila mga dutang ansestral. 

Masunod sini napalayas ang 
kumpanya nga Davao Eastern Mining 
Corporation sa Alabel sang 1989. 
Nabawi man sang mga B'laan sa Ma- 
lapatan ang masobra 500 ektarya 
nga duta nga masobra isa ka dekada 
na nga gin-agaw kag ginkontrol sang 
burukrata nga si Pedro Acharon. 

Sa pagsulod sang 1990 naglupok 
ang pag-alsa sang mga T'boli batuk 
sa pagpang-ulipon kag tiraniko nga 
paghari sang negosyante nga si 
Nocum. Masobra duha ka dekada 
nga gin-angkon sang pamilya Nocum 
ang kadutaan sang tribo sa Lakag. 
Sa panahon nga ini natabo ang mga 
pagmasaker kag pagpamatay sa mga 
Lumad para pwersahon sila nga 
maglayas sa lugar. 

Nangin mapag-on nga sandigan 
sang mga T'boli ang giya kag suporta 
sang rebolusyonaryong hublag. Sa 
atubang sang mapintas nga 
kumprontasyon kag paglagas sang 
militar, nag-ani sang malapad nga 
suporta sang publiko kag simbahan 
ang pag-alsa. Nagmadinalag-on ang 
mga T'boli sa pagpauntat sa opera- 
syon sang rantso kag asyenda kag 
dalayon nga napalayas ang nego- 
syante sa lugar. 

Nangin inspirasyon ang pag-alsa 
sa Lakag para sa nagalapad nga 
oposisyon sa pagmina sa Kematu 
sang mga poderoso nga burukrata 
kag nagaharing sahi. Sa pakigbuligay 
sang masa gin-atake sang BHB ang 
minahan. Gindis-armahan sini ang 
mga gwardya kag ginsamad ang ili- 

gal nga gintukod nga planta sang 
cyanide kag iban pang pasilidad. 

Halin sang dekada 1990 tubtob 
2015 nag-igting ang paghimakas 
sang mga Lumad batuk sa Tampa- 
kan Gold-Copper Project. Malahalon 
ang papel sang mga ligal nga de- 
mokratikong aksyong masa sa pag- 
lunsar sang malapnagon nga kam- 
panya kontra-mina. Kadungan sini 
nag-igting ang armadong pag-alsa 
sang masa kag nagbaskog ang mga 
aksyong pagsilut sang BHB batuk sa 
kumpanya kag mga gwardya nga 
militar sini. 

Napunggan man sang kahubla- 
gang Lumad kag mangunguma ang 
plano sang rehimeng Arroyo nga buk- 
san ang malapad nga kadutaan sa 
Davao del Sur kag Sarangani para sa 
proyekto nga jatropha (tuba-tuba). 

Sa pila ka lugar naman sa Sultan 
Kudarat, nag-agum sang tuhay nga 
kusog kag kapagsik ang pagbato 
sang mga Lumad sa ubay sang rebo- 
lusyonaryong hublag. Liwat nga gin- 
lunsar sang mga grupong Dula- 
ngan-Manobo, Tiruray kag Moro 
ang ila pagbato sa pagpang-agaw 
sang duta kag pagpanghimulos ni 
Consunji. Naglapnag ang ligal nga 
kahublagan kag kampanya batuk sa 
operasyong pagtroso kag mina sang 
DMCI. Naghiliusa man ang BHB kag 
armadong pag-alsa sang masa sa 
paglunsar sang kampanyang militar 
para pangapinan ang dutang an- 
sestral kag interes sang masa. W 

Pagpaantus sa mga Adivasi sang India 


M alaparan nga pagpang-agaw sang duta kag pagpalayas sa mga Adivasi 
o tumandok sang India ang ginadulot sang ginasulong nga bag-o nga 


layi sa kagulangan sang rehimeng Narendra Modi. Magadugang ini sa daan na 
nga ginabatas nga pungsodnon nga pagpamigos kag pagpanghimulos sang mga 
Adivasi lakip ang henosidyo, iligal nga pag-aresto kag mga pag-atake sa ida- 
lom sang kampanya nga kontra-insurhensya sang reaksyunaryong gubyernong 
pungsodnon kag pang-estado (katumbas sang rehiyon). 


Ginasulong sang rehimeng Modi, 
sa ginsumiter nga proposal sang 
Hunyo 28, ang “pagpadasig sa nego- 
syo” sang mga daku nga kumpanya 
sa pagmina, pagtroso kag iban pa sa 
kagulangan sang India. Luyag sini 
nga padasigon ang proseso sang 
pagkuha sang “permiso” para masu- 
lod sang mga kumpanya ang mga ka- 
gulangan. 

Ang dutang ansestral sang mga 
Adivasi manggaranon sa iron, sa- 
way, bulawan, zinc, manganese, 
chromite kag bauxite. Daku nga ba- 
hin sang ila mga kagulangan ginaku- 
haan sang troso, uling kag mga ka- 
hoy. Ginagamit man ini nga pastu- 
han kag talamnam sang mga daku 
plantasyon. 

Lakip ang mga multinasyunal 
nga kumpanyang Adanis kag Amba- 
nis sa mga mapaburan nga paghalog 
sang estado sang India sa pagsulod 
sang mga kagulangan sini. 

Pagakakason sang amo nga hag- 
na ang nabilin nga ligal nga kinama- 
tarung sang mga Adivasi kag komu- 
nidad nga pangapinan ang ila dutang 
ansestral kag kagulangan. Sa hagna, 
indi na kinahanglanon nga kuhaon 
ang pahanugot sang mga gram sab- 
ha (asembleya sang mga komunidad) 
agud sudlon ang sakup nila nga ka- 
dutaan kag kagulangan. Tuyo sini 
nga magtukod na lang sang isa ka 
pungsodnon nga komite nga maga- 
aprubar sa isa ka proyekto kag iga- 
sumiter sa gubyerno sang estado 
para sa nabilin nga proseso. 

Ang bag-o nga layi, sa kamatuo- 
ran, pagsemento lang kag dalayon 
nga magabasura sa daan nga wala 
sang ngipon nga mga layi sa pag- 
amlig sa kinamatarung sang mga 
Adivasi. Sang 2019, sa kabilugan 
nga 240 nga ginsumiter nga proyek- 
to sa sentral nga gubyerno, 193 na 

ang ginhatagan sang rekomenda- 
syon sang subong nga komite sa 
pag-eksamin.  Sakup sini ang 
9,220.64 ektarya nga kagulangan 
para sa proyektong kalsada, tren, 
pagmina, irigasyon, imprastruktura 
kag iban pa. 


Nagasalampaw 
nga pagpanghimulos 

Masobra 8% sang kabilugan nga 
populasyon sang India (104.2 milyon 
o halos pareho kadaku sang popula- 
syon sang Pilipinas) mga Adivasi. Sila 
mga pungsodnon nga minorya nga gi- 
nabug-os sang pila ka gatos nga tri- 
bong tumandok nga kadam-an ara sa 
Central India. Ang mga Adivasi naga- 
puyo sa mga kagulangan (nga sang- 
kap-at sang bilog nga teritoryo sang 
India) kon sa diin hugot nga nakahi- 
got ang ila pangabuhian. Madugay na 
nga ginapahigad kag ginabalewala 
ang ila kinamatarung sang mga rehi- 
meng Hindutva (nasyunalistang Hin- 
du) kag Brahmanic (pinakamataas 
nga lebel sa sistemang caste o pang- 
katilingban nga pusisyon sa India.) 

Madugay na nga ginapatuman 
sang reaksyunaryong estado ang he- 


batibong rekord sang National Crime 
Records Bureau sang pungsod, may 
ara nga 76,899 krimen batuk sa mga 
Adivasi halin 2011-2020. Lakip diri 
ang mga kaso sang pagpanglugos, 
pagpang-abuso nga pisikal kag pag- 
patay. Lakip diri ang pagpatay sang 
mga pwersa sang estado sang 15 ka- 
tawo sa Nulkatong, distrito sang 
Sukma sining Agosto 2018. 

Sang Hulyo 2021, ginpalayas 
sang gubyerno sang Madhya Pra- 
desh, rehiyon sa sentro sang India, 
ang mga komunidad sang mga tu- 
mandok nga Bhil kag Barela halin sa 
ila nga duta. Sang sini lang, ginpa- 
layas man ang mga komunidad sang 
tumandok sa Chhattisgarh tubtob 
Andhra Pradesh para hatagan-dalan 
ang mga proyektong imprastruktura 
nga wala sang benepisyo sa ila. 

Sa pila ka mga lugar, pilit nga 
nagatukod sang mga kampo sang pu- 
lis nga sistematiko nagalapas sa mga 
tawhanong nga kinamatarung sang 
mga Adivasi. Ginatukod ang mga 
kampo sa Parvatpur sa Giridih distri- 
to sang rehiyon nga Jharkhand, Sili- 
nger sang mga distrito nga Bija- 
pur-Sukma kag iban pang erya. 

Maluwas diri, ginagamit sang 
sentral kag pang-estado nga gub- 
yerno ang Unlawful Activities 
(Prevention) Act kag iban pang mga 
layi para ipiton, atakehon kag pigu- 
son indi lang ang mga Adivasi kundi 
bisan ang mga grupo kag personahe 
nga nagasuporta sa ila. Malawigan 
sila nga ginahunong sa mga kulu- 
ngan sang India. 

Labi nga nagsingki ang mga ini 
sa idalom sang Brahmanic Hindutva 
(pasismo batuk sa mga minorya nga 
relihiyon kag manubo nga grupo 
pangkatilingban) nga rehimen ni 
Modi. Dugang nga insulto, napilian 
sang sini lang sang dominante nga 
partido Bharatiya Janata (BJP) ni 
Modi bilang pangulo sang pungsod 
si Draupadi Murmu nga isa ka 
Adivasi. Ini para pahamuton ang iya 
paghari sa atubang sang sunod-su- 
nod nga pagpamatay, pag-atake kag 
henosidyo sa mga Adivasi. [26] 

Nagkalainlain nga dagway sang krisis 


kag pagbato sa China 


B isan pilit nga tabunan sang karatula nga “sosya- 
lismo nga may kinaiya nga Chinese,” magatuhaw 
nga magatuhaw ang nagkalainlain nga dagway sang 
krisis kag pag-antus kag pagpamatuk sang masang 
mamumugon kag anakbalhas sa idalom sang sistemang 


kapitalista sa China. 


Edukasyon para sa mga daku nga 
kapitalista 

Gin-umpishan sang mga estud- 
yante sang Hunyo 4, 2021 ang hub- 
lag protesta batuk sa polisiya nga it- 
ransporma ang pribado nga pang-a- 
kademiko nga mga unibersidad pa- 
kadto sa mga eskwelahan nga boka- 
syunal. Kilala man ang mga kolehiyo 
pang-bokasyunal bilang mga eskwe- 
lahan para sa teknikal nga kahana- 
san (pareho sang TESDA sa Pilipi- 
nas). Ang polisiya nga ini gin-umpi- 
sahan nga ipatuman sang 2014 pa 
para sabton ang kinahanglanon sang 
mga kumpanya nga may mga pro- 
yekto sa ibang bahin sang kalibutan. 

Batuk diri ang mga estudyante 
bangud wala sang natabo nga kon- 
sultasyon, kag labi pa bangud gina- 
kabig nila ini nga labing magapanubo 
sa kalidad sang edukasyon halin nga 
manumbalik ang kapitalismo sa 
pungsod. 

Una nga naglunsar sang protes- 
ta ang mga estudyante sa duha ka 
prubinsya, nga gilayon ginsundan 
sang anom nga iban pa sa masunod 
nga mga adlaw. Linibo nga estud- 
yante ang nagpartisipar sa mga rali 
kag panawagan nga boykot sa sulod 
lang sang pila ka adlaw. Sa mga 
paghulag sang Hunyo 2021, madamo 
ang ginbakol kag gindukot, ginkasu- 
han kag gin-akusahan nga nagaga- 
mit sang iligal nga droga. Pareho 
man sa iban pang protesta sang pu- 
muluyo, gin-akusar sila nga nagapa- 
kighimbon sa mga dumuluong. Im- 
portante ang pinakaulihi nga hublag 
protesta sang mga estudyante ba- 
ngud ginasiling nga ini na ang pina- 
kadaku halin sa mga protesta nga 
ginpamunuan sang mga estudyante 
sang Hunyo 4, 1989 kag naglab-ot 

sa masaker sa Tiananmen. 


Pagpang-ulipon sa tunga sang 
pandemya nga Covid-19 

Sang Mayo, ginreport nga duha 
ka beses nga naglupok ang pagbato 
sang mga mamumugon sa pagpaan- 
tus sa ila sa isa ka pabrika sang 
elektroniks sa Shanghai, ang pinaka- 
daku kag pinakamauswagon sa syu- 
dad sa China. 

Bilang sabat sang gubyerno sa 
padayon nga paglapta sang Covid-19 
sa pungsod, ginpatuman sini sa syu- 
dad ang pagkulong sa mga mamumu- 
gon para padayon nga magtrabaho. 
Bisan pa man, indi sini malikawan ang 
paglinaton. Dugang sa restriksyon sa 
paghulag, indi man makatarungan 
ang sweldo sang mga mamumugon sa 
panahon nga nakulong sila sa pabri- 
ka, kag kulang ang pagkaon kag iban 
pang suplay. Antes pa man ang poli- 
siya nga ini daan na nga mas manubo 
pa sa minimum ang kinaandan nga 
sweldo sang mga mamumugon sa 
Shanghai. Ini ang nagtulod sa mga 
mamumugon nga batuan ang mga 
bantay nila, bisan ang mga maton 
nga ginpadala sang kumpanya. 

Bangud indi lang sa Shanghai 
ang sakop sang pagkulong sa mga 
mamumugon, ginapatihan nga ma- 
damo pa nga ibang pabrika sa pung- 
sod ang nagahana sa pagprotesta. 

Sa madason nga bulan, mga ma- 
mumugon sa sanitasyon kag kolek- 
syon sang basura naman ang 
nagprotesta. Ginbarikadahan nila 
ang isa ka kalsada sa syudad sang 
Changge sa prubinsya sang Henan 
bilang protesta sa indi paghatag 
sang ila sweldo. Gilayon nga ginlusob 
sang mga pulis ang mga mamumu- 
gon, nga maisog naman nga nagbato. 


Agosto 21, 2022 


Pagpang-abuso sang mga bangko 

Sa Henan man natabo ang serye 
sang mga protesta sang mga depo- 
sitor sang bangko sang Abril tubtob 
Hulyo. Nagdagsa ang mga depositor 
pagkatapos ginbalita nga indi na ni- 
la makuha ang ila mga ginpatago. Sa 
protesta sang Hulyo, naglab-ot sang 
masobra 1,000 ang nag-entra. Kag 
pareho sa madamo nga iban pa, ma- 
pintas nga ginbungkag sang daku 
nga numero sang mga pulis kag ma- 
ton ang kubay sang mga depositor. 
Madamo man sa mga depositor ang 
ginmarkahan nga may Covid-19 pa- 
ra punggan nga maggwa kag 
magprotesta. 

Panugod nga apektado sang 
serye sang “bank run” (tawag sa 
pagdagsa sang mga depositor para 
mag-kubra sang ila nga ginpatago) 
ang apat ka bangko, nga gina- 
tantya nga may 400,000 alawans 
nga nagabalor sang minilyon nga 
dolyar. Ginapatihan nga nadula ang 
kwarta bangud gingamit ini sang 
mga bangko sa mga naputo nga pa- 
muhunan. 

Nagsugpon ini sa nagahana nga 
krisis sa pabalay sa pungsod. Ma- 
sobra 300 proyektong pabalay sa 
masobra 100 syudad ang nawad-an 
sang pondo pagkatapos gin-untat 
sang mga kostumer ang pagbayad. 
Sa mga eryang urban sa China, ki- 
naandan nagalab-ot sa 78% sang 
personal nga natipon sang pumulu- 
yo ginatigana sa pagbayad sa paba- 
lay antes pa man ini makumpleto. 
Pareho sang mga bangko, ginamit 
man sang mga kapitalista sa paba- 
lay ang kwarta sang mga kostumer 
sa ibang pamuhunan. Sa panugod 
nga tantya, nagalab-ot ini sang ma- 
sobra 5100 milyon. [26] 


ANG BAYAN 


